Töönduskala
Töönduskala ehk töönduslik kala on kala, mis on tööndusliku kalapüügi objekt. Aja jooksul on töönduslike kalade liigiline koosseis ja osatähtsus palju muutunud. Seda on peaasjalikult tinginud kalapüügi tehnilise taseme muutused. Kui algul olid inimese tähtsamateks püügikaladeks mageveekalad, siis 1990. aastatel moodustasid nad vaid 12% maailma kalasaagist. Sel perioodil olid nende kõrval kõige olulisemad merekalad (76% kogusaagist) ja muud veeorganismid (12%). Näiteks Läänemere tähtsamate töönduskalade seas on räim, tursk, kilu.